Bretagne/Korpus-divyezhek-brezhoneg-galleg huggingface dataset:
Au-dessous dudit écu y avait une hermine, faite près du vif, ayant un fanon d’hermines au cou, passante était sur une motte de verdure, et disait celle hermine : A ma vie, qui est l’antique mot du noble pays et duché de Bretagne ».
Dindan ar skoed-se e oa un erminig, graet tost d’ar vevenn, dezhañ ur fanol gant erminigoù en-dro d’e c’houzoug, tremenant war ur voudenn c’hlazadur, ha lavaret a rae an erminig-se : A ma vie, ger-stur kozh-kozh bro ha dugelezh hael Breizh ».
Le reliquaire, cet objet de piété privé, est alors censé disparaitre pour toujours des regards. 
Un draezenn deoliezh prevez e oa ar relegouer, ha sañset e oa da vont diwar wel da viken.
Enfermé dans une triple enveloppe de métal, placé dans le tombeau de ses parents, c’est malgré lui que cet objet symbolique s’exposera à nouveau à la lumière.
Klozet e oa e-barzh tri golo metal, ha lakaet e oa bet e-barzh bez tud Anna. Daoust da se e vo lakaet an draezenn arouezek-se er gouloù en-dro.
La chapelle ardente dans le chœur de l’église des Carmes
Ar chapel wenn e keur iliz Karmez
Bibliothèque Municipale de Nantes
Levraoueg Kêr Naoned
Emplacement du couvent des Carmes
Al lec’h ma oa kouent Karmez -
L’entrée de l’église donnait sur la rue des Carmes
Skeiñ a rae antre an iliz war straed ar C’harmez
Direction du Patrimoine et de l’Archéologie
Renerezh ar Glad hag an Henoniezh
Nantes appartient au réseau des Villes et Pays d’art et d’histoire créé par le Ministère de la Culture et de la Communication. 
Emañ Naoned e-barzh ar rouedad Kêrioù ha Broioù arz hag istor krouet gant Ministrerezh ar Sevenadur hag ar C’hehentiñ.
Ce label est décerné aux collectivités locales qui animent leur patrimoine.
Roet e vez al label-se d’ar strollegezhioù lec’hel a laka buhez en o glad.
Il garantit la compétence des intervenants ainsi que la qualité de leurs actions.
Gantañ e vezer sur ez eo barrek an oberourien hag e reont traoù a-feson.
Ce dépliant a été réalisé par la Direction du Patrimoine et de l’Archéologie de la Ville de Nantes en partenariat avec le musée d’Histoire de Nantes.
Savet eo bet ar blegfollenn-mañ gant Renerezh ar Glad hag an Henoniezh e Kêr Naoned, a-gevret gant mirdi Istor Naoned.
Légende de la couverture : l’entrée de la reine à Rouen, gravure, Bibliothèque municipale d’Aix-en-Provence, fonds Méjanes
Alc’hwez ar golo : ar rouanez oc’h antreal e Rouan, engravadur, Levraoueg-kêr Aix-en-Provence, dalc’had Méjanes
Portrait d’Anne de Bretagne 
Poltred eus Anna Vreizh
Textes table d’orientation du nouveau verger
Testennoù taol-reteriñ ar werje nevez
Les 4 saisons du pommier
4 amzer ar gwez-avaloù
En fonction de la température, de l’ensoleillement et des intempéries, le pommier change de visage. 
Diouzh ar wrez, an heol hag ar glav, e cheñch neuz ar gwez-avaloù.
Découvrez ces transformations au fil des saisons. 
Sellit 'ta penaos e vezont treuzfurmet a-hed ar c’houlzoù amzer.
La nature se réveille. 
O tihuniñ e vez an natur.
Le pommier commence à fleurir. 
Krog e vez ar gwez-avaloù da vleuniañ.
Les insectes, comme les abeilles, butinent de fleurs en fleurs, favorisant ainsi la formation de pommes.
Mont a ra an amprevaned, evel ar gwenan, a vleunienn da vleunienn, ha gant se en em stummo an avaloù.
Sur le pommier, les feuilles apparaissent après les fleurs. 
War ar gwez-avaloù e teu an delioù war wel war-lerc’h ar bleunioù.
Les fruits commencent ensuite à se former dans l’arbre.
Goude-se e krog ar frouezh d’en em stummañ er gwez.
On commence la cueillette. 
Kregiñ a reer da gutuilh anezho.
Les pommes à cidre sont ramassées au sol alors que les pommes à couteau sont récoltées dans l’arbre.
War an douar e tastumer an avaloù-sistr, tra ma vez kutuilhet an avaloù-kontell er gwez.
Le pommier perd ses feuilles. 
Koll o delioù a ra ar gwez-avaloù.
Il entre en repos hivernal et garde ainsi son énergie pour le printemps suivant…
Kregiñ a reont gant o frantad diskuizh goañv, hag evel-se e viront o nerzh a-benn an nevezamzer da zont…
La pollinisation, comment ça marche ? 
Penaos ez a ar pollenañ en-dro ?
Au printemps, les abeilles et autres insectes pollinisateurs, très attirés entre autres par l'odeur des fleurs de pommier, passent de fleur en fleur pour y aspirer le nectar, riche en sucre. 
En nevezhañv e vez dedennet-kaer ar gwenan, hag amprevaned-pollenañ all, gant c’hwezh bleunioù ar gwez-avaloù. Tremen a reont a vleunienn da vleunienn da sunañ enno an nektar leun a sukr.
En butinant ainsi, ils favorisent sans le savoir la pollinisation du verger et donc la formation de fruits. 
En ur vleuniaoua evel-se e pollenont ar werje hep gouzout dezho, ha stummañ ar frouezh hag e-se.
Les fleurs de pommiers sont hermaphrodites, c'est-à-dire qu’elles contiennent des organes mâles (les étamines) et femelles (le pistil). 
Hermafrodek eo bleunioù ar gwez-avaloù, da lavaret eo ez eus enno organoù mal (ar goafioù) hag un organ femelenn (an dared).
Sur les étamines se trouve une poussière jaune, le pollen. 
War ar goafioù ez eus ur boultrenn velen, ar pollen.
Grâce aux abeilles ou aux bourdons, le pollen des étamines est transporté jusqu’au pistil et peut ainsi féconder les ovules.
Gant ar gwenan pe ar sardon e vez kaset ar pollen eus ar goafioù d’an dared, hag evel-se e c’hallont speriañ ar vielloù.
Ces insectes sont très importants pour le pommier, car il n’est pas autofécond : seul le pollen d’un autre arbre peut féconder ses fleurs. 
Pouezus-bras eo an amprevaned-se evit ar gwez-avaloù rak n’eo ket emsperius ar re-se : evit speriañ bleunioù ur wezenn ez eus ezhomm eus pollen ur wezenn all.
Pourquoi le pommier ne produit pas de pomme tous les ans ?
Perak ne vez ket roet avaloù bep bloaz gant ar gwez-avaloù ?
Lorsqu'un pommier produit une grande quantité de fruits une année, il tend à compenser en produisant plus de feuilles et beaucoup moins de fruits l'année suivante et inversement : c’est ce qu’on appelle l'alternance. 
Pa vez roet ur c’hementad bras a frouezh gant ur wezenn-avaloù ur bloaz bennak, e vez techet honnezh da gompezañ an traoù ha da broduiñ muioc’h a zelioù ha kalz nebeutoc’h a frouezh er bloaz war-lerc’h, ha ken gwir all eo ar c’hontrol : pebeiladur a reer eus an dra-se.
On peut en réduire les effets en diminuant la vigueur de l'arbre ou en enlevant très tôt les fruits en surnombre (l'éclaircissage). 
Evit digreskiñ an efedoù anezhañ e c’haller terriñ nerzh ar wezenn pe lemel abred-kaer ar frouezh dreist-niver (ober ur rouesadenn).
Cette action s’effectue généralement au mois de juin.
E miz Mezheven e vez graet an dra-se peurvuiañ.
Diversité et reconnaissance de pommes
Avaloù diseurt ha penaos anavezout anezho
Il existe des milliers de variétés de pommes dans le monde. 
Bez’ ez eus miliadoù a ouennoù avaloù er bed.
En Bretagne, on en a recensé jusqu’à 3000. 
E Breizh ez eus bet kontet betek 3000 anezho.
Dans ce verger, vous trouverez plus d’une centaine de variétés. 
Er werje-mañ e kavoc’h ouzhpenn kant a ouennoù.
Elles se distinguent les unes des autres par leur aspect (taille, couleur, forme,…), leur utilisation et bien sûr leur goût !
Disheñvel ez int an eil re diouzh ar re all abalamour d’o neuz (ment, liv, stumm), d’ar pezh a vez graet ganto, ha d’o blaz evel-just !
Pour reconnaître une variété, il faut comparer de nombreux critères. 
Evit anavezout ur ouenn ez eo ret keñveriañ dezverkoù a-leizh.
Nous vous en présentons 6 : la taille, la forme, l’aspect de l’œil et du pédoncule, la couleur et le goût.
6 anezho a ziskouezomp deoc’h : ar vent, ar stumm, neuz al lagad hag an droadenn, al liv hag ar blaz.
Comment reconnaître une pomme ?
Penaos anavezout un aval ?
Il existe 11 formes de pommes référencées. 
Renablet ez eus 11 stumm avaloù.
Pour reconnaître chacune, il faut observer le fruit la queue vers le bas.
Evit anavezout pep hini anezho e tleer sellet ouzh ar frouezhenn gant he lost war-du an traoñ.
L’œil de la pomme est entouré de ce que l’on appelle la cuvette oculaire. 
En-dro da lagad an aval emañ ar pezh a anver kleuzenn-lagad.
En passant son doigt dessus de manière circulaire, on perçoit plusieurs aspects.
Pa dremener ar biz warnañ en ur ober ur c’helc’h, e c’haller santout meur a dra.
L’œil peut aller de lisse à très côtelé. 
Flour e c’hall bezañ al lagad, betek bezañ kostezennek-kenañ.
Une pomme présente une couleur principale (de fond) plus ou moins verte ou jaune. 
Diskouez a ra an avaloù ul liv diazez (er foñs) gwer pe velen.
Par-dessus on observe souvent une seconde couleur plus ou moins abondante, qui est unie (lavée), striée ou mouchetée.
Warnañ e weler alies un eil liv, fonnus pe fonnusoc’h, hag a vez plaen (gwalc’het), rizennet pe vrizh.
La couleur de fond est parfois difficile à déterminer car elle peut être totalement recouverte par la couleur secondaire ou par le russeting (peau liégeuse). 
A-wechoù e vez diaes gouzout petra eo al liv pennañ rak gallout a ra bezañ goloet penn-da-benn gant an eil liv pe gant ar russeting (kroc’hen spoueek).
Pour trouver la couleur de fond, il faut souvent regarder près de l’œil. 
Evit kavout al liv pennañ e ranker alies sellet tost d’al lagad.
Le pédoncule est ce que l’on appelle plus couramment la queue de la pomme. 
Ar pezh a anver er yezh pemdez lost an aval eo an droadenn.
Ce pédoncule peut être plus ou moins long et plus ou moins épais. 
Hir pe hiroc’h ha tev pe devoc’h e c’hall bezañ honnezh.
Il en existe aussi de plus particulier comme l’œil gibbeux.
Bez’ ez eus ivez re zibaroc’h, evel al lagad rontet.
La plupart des pommiers plantés dans ce verger donneront des pommes à cidre pour assurer la production de Kernault, mais il y également quelques pommes à couteaux pour faire des gâteaux, de la compote… 
Gant ar peurvuiañ eus ar gwez-avaloù plantet er werje-mañ e vo roet avaloù-sistr a dalvezo da broduadur maner Kernod, met bez’ ez eus ivez un nebeud avaloù-kontell d’ober gwastelloù pe yodenn...
Certaines sont dites à deux fins ; elles peuvent donc être croquées et servir à faire du cidre. 
Darn anezho o deus daou implij ; gallout a reont bezañ debret ent kriz ha talvezout d’ober sistr.
On peut classer les pommes à cidre en quatre catégories en raison du goût de leur jus.
Gallout a reer renkañ an avaloù-sistr etre pevar rummad, diouzh blaz o chug.
Les pommes amères contiennent beaucoup de tanins qui cachent le goût du sucre et qui les rendent pour la plupart immangeables. 
An avaloù c’hwerv zo enno kalz a dannin. Hennezh a guzh blaz ar sukr ken ne c’haller ket debriñ an darn vrasañ eus an avaloù-se.
Les pommes douces-amères ont moins de tanins et donc moins d'amertume.
An avaloù c’hwerv-dous o deus nebeutoc’h a dannin, setu ma n’int ket ken c’hwerv all.
Les pommes douces sont riches en sucre mais ni amères ni acides.
An avaloù dous zo kalz a sukr enno, met n’int ket c’hwerv na trenk.
Les pommes acidulées sont les plus riches en acide malique.
An avaloù trenk eo ar re a zo ar muiañ a drenkenn valek enno.
À vous de croquer pour trouver à quelle catégorie appartiennent ces pommes ! 
Deoc’h-c’hwi da jogañ an avaloù-se da gavout eus peseurt rummad ez int !
Pour connaître la réponse, tournez la roue.
Evit gouzout ar respont, lakait ar rod da dreiñ.
D’où vient le nom des pommes ?
Eus pelec’h e teu anvioù an avaloù ?
Les noms de pommes ont plusieurs origines. 
Meur a orin o deus anvioù an avaloù.
Ils viennent de l’aspect de la pomme ou pommier, de sa provenance ou encore de son découvreur… 
Dont a reont eus neuz an avaloù pe ar gwez-avaloù, eus a belec’h e teuont, pe c’hoazh eus an hini en deus kavet anezho…
Voici quelques exemples :
Setu amañ un nebeud skouerioù :
La galeuse doit son nom à l’aspect de l’arbre. 
An avaloù galouzennek a zeu o anv eus neuz ar gwez.
Les branches ont en effet des excroissances, des galles.
War ar brankoù ez eus kreskennoù en-eeun, pe galouzennoù.
La c’hwero brizh doit son nom à son goût et à son aspect. 
An avaloù c’hwerv-brizh a zeu o anv eus o blaz hag o neuz.
La pomme Marie-Louise Couz porte le nom de sa découvreuse.
An avaloù Marie-Louise Couz zo anvet diouzh ar vaouez he deus kavet anezho.
La Kermerrien provient d’un lieu dit, la ferme de Kermerrien à Clohars-Carnoët.
An avaloù Kermerien a zeu o anv eus ul lec’h, ti-feurm Kermerien e Kloar-Karnoed.
Cette année, les cinq sites qui composent les Chemins du patrimoine en Finistère (Manoir de Kernault, Domaine de Trévarez, Château de Kerjean, Abbaye du Relec, Abbaye de Daoulas) se consacrent à la musique. 
Er bloaz-mañ en em ouestl ar pemp lec’hienn a ya d’ober Hentoù ar glad e Penn-ar-Bed (Maner Kernod, Domani Trevare, Kastell Keryann, Abati ar Releg, Abati Daoulaz) d’ar sonerezh.
Au Manoir de Kernault, le parcours-expo vous invite à explorer les multiples facettes de la chanson de tradition orale bretonne. 
E Maner Kernod oc’h pedet da ergerzhet an hentad-diskouezadeg evit ober anaoudegezh gant perzhioù liesseurt kanaouennoù an hengoun dre gomz e Breizh.
Dans un parcours-expo, tantôt poétique, tantôt participatif, partez à la rencontre de chanteurs qui, chacun à leur manière, racontent le plaisir de chanter et la façon dont ils concilient vie moderne et chanson traditionnelle. 
En un hentad-diskouezadeg, hag a gaso ac’hanoc’h war hent ar varzhoniezh gwechoù zo pe ho lakaio da gemer perzh gwechoù all, kit davet kanerien a gont, pep hini en e vod, ar blijadur o devez o kanañ hag an doare ma pledont war un dro gant ar vuhez vodern hag ar c’hanaouennoù hengounel.
Redécouvrez comment les festivals, concours, randonnées chantées, veillées sont autant de formes qui permettent à cette chanson de s’exprimer et d'en renouveler le genre. 
Diskoachit penaos e c’hall ar festivalioù, ar c’henstrivadegoù, an troioù-bale kanet, ar beilhadegoù bezañ pep a stumm da reiñ tro d’ar c’hanaouennoù-se da ezteuler soñjoù ha da nevesaat an doare sonerezh-se.
Observez comment l’électro, le jazz ou des musiques expérimentales influencent la chanson de tradition orale et créent du métissage.
Sellit mat penaos e levezon an elektro, ar jazz pe ar muzikoù arnod kanaouennoù an hengoun dre gomz ha penaos e kej ar seurtoù sonerezh.
De la gwerz tragique à la chanson la plus comique, de la comptine ludique à la tendresse d’une berceuse… 
Eus ar werz skrijus d’ar ganaouenn farsusañ, eus ar rimadell c’hoarius d’al luskellerez tener…
Chantons toujours ! vous invite à comprendre la vitalité de la chanson de tradition orale dans notre société actuelle.
Kanomp bepred ! a lakaio ac’hanoc’h da veizañ pegen bev eo kanaouennoù an hengoun dre gomz en hor c’hevredigezh a vremañ.
Un parcours-expo pour les petits comme pour les grands.
Un hentad-diskouezadeg evit ar re vihan hag evit ar re vras.
Les complaintes bretonnes à l’UNESCO ?
Gwerzioù Breizh en UNESCO ?
Les complaintes bretonnes seront-elles reconnues comme patrimoine immatériel mondial ?
Hag anavezet e vo gwerzioù Breizh evel glad dizanvezel eus ar bed ?
Les Bretons sont conscients de posséder un patrimoine oral riche et original, mais également fragile et à préserver. 
Gouzout a ra ar Vretoned e piaouont ur glad dre gomz pinvidik ha dibar, met ivez bresk ha da vezañ gwarezet
À partir de la fin du 18e siècle, l’Europe commence à s’intéresser à ses chants et poésies populaires. 
Adalek dibenn an 18vet kantved e krogas Europa da blediñ gant he c’hanaouennoù hag he barzhonegoù pobl.
En France, cet intérêt se développe au 19e siècle et la Bretagne fait figure de terrain précurseur reconnu pour la grande richesse de ses traditions orales. 
E Frañs e voe kaset an interest-se war-raok en 19vet kantved ha Breizh zo ur skouer vat, un araogerez anavezet evit pinvidigezh vras he hengounioù dre gomz.
Des chercheurs en milieu universitaire ou associatif, des chanteurs et des passionnés participent dès lors au collectage, à l’étude, à la diffusion et à la transmission des chansons avec, parfois, des préoccupations différentes.
Adalek ar mare-se e kemeras perzh klaskerien eus ar skolioù-meur pe eus ar c’hevredigezhioù, kanerien ha tud entanet, en obererezh dastum, studiañ, skignañ ha treuzkas kanaouennoù, gant prederioù disheñvel a-wechoù.
Aujourd’hui, on assiste à une vaste initiative pour que les « chants à écouter » de Bretagne soient inscrits sur la liste de sauvegarde d'urgence de l’UNESCO. 
Hiziv an deiz e vez roet lañs d’un taol intrudu evit ma vo lakaet « kanaouennoù da selaou » Breizh war roll saveteiñ buan an UNESCO.
En effet, un collectif coordonné par l’association Dastum prépare un dossier de candidature visant à les faire reconnaître comme patrimoine culturel immatériel mondial qui sera soumis, dans un premier temps, à une commission nationale
Ur stroll, kenurzhiet gant ar gevredigezh DASTUM, zo o prientiñ un teuliad d’en em lakaat war ar renk evit lakaat anezho da vezañ anavezet evel glad dizanvezel eus ar bed. Kinniget e vo an teuliad-se, da gentañ, d’ur bodad broadel.
Diversité de la chanson bretonne
Liesseurted ar c’hanaouennoù
La chanson ou les chansons bretonne(s) ?
Meur a seurt kanaouennoù ?
La chanson de tradition orale de Bretagne est multiple, dans sa variété de genres, de langues, de mélodies et de styles, de fonctions et de pratiques.
Liesseurt eo kanaouennoù an hengoun dre gomz e Breizh, ken war dachenn an doareoù, ar yezhoù, an tonioù hag ar stiloù, ken war dachenn o c’hefridioù hag an degouezhioù ma vezont kanet.
Des complaintes tragiques aux chansons plus légères, des cantiques religieux aux tendres berceuses, les genres sont divers. 
Eus ar gwerzioù d’ar sonioù, eus ar c’hantikoù relijiel d’al luskellerezioù tener, liesseurt eo an doareoù.
Ces chansons sont en breton, en français ou en gallo, certaines alternent même plusieurs langues. 
E brezhoneg, e galleg pe e gallaoueg emañ ar c’hanaouennoù-se. E meur a yezh emañ lod anezho zoken.
Elles sont chantées seul, à deux (en réponse ou en kan ha diskan, c'est-à-dire en tuilage) ou en groupe, avec des styles vocaux bien particuliers qui diffèrent selon les pays de Bretagne et selon la sensibilité des interprètes. 
Kanet e vezont gant un den hepken, pe daou-ha-daou (ur c’haner o respont d’egile, pe e kan-ha-diskan), pe a-stroll, gant doareoù mouezhioù dibar-kentañ a ziforc’h an eil re diouzh ar re all hervez broioù Breizh hag hervez kizidigezh ar ganerien.
Elles peuvent accompagner et soutenir la marche, la danse et le travail ; la fonction d’une même chanson pouvant changer d'après le rythme qu'on lui donne.
Gallout a reont eilañ pe harpañ an dud da vale, da zañsal pe da labourat ; kefridi ur memes kanaouenn a c’hall cheñch hervez al lusk a vez roet dezhi.
Il existe une grande variété de mélodies, souvent interchangeables : une mélodie peut servir à plusieurs textes, et un texte peut être chanté sur plusieurs mélodies. 
Liesseurt-kenañ eo an tonioù ha gallout a reer o lakaat an eil re e plas ar re all alies : un ton a c’hall talvezout evit meur a destenn, hag un destenn a c’haller kanañ war meur a don.
Certains airs connus, appelés timbres, sont réutilisés pour l'écriture de nouvelles paroles.
Tonioù brudet zo, a anver « timbroù », a vez adimplijet evit skrivañ pozioù nevez.
De l’universel au local
Eus an hollvedel d’al lec’hel
Un thème universel : l’exemple de la courte paille
Un tem hollvedel : skouer ar blouzenn verr
Un standard de la chanson enfantine, des complaintes historiques et un tube des années 1960 : les trois salles qui suivent montrent comment s’articulent le local et l’universel dans la chanson bretonne.
Ur standard eus ar c’hanaouennoù bugale, gwerzioù istorel hag ur ganaouenn he doa graet berzh er bloavezhioù 1960 : en teir sal war-lerc’h e tiskouezer penaos e kaver mesk-ha-mesk al lec’hel hag an hollvedel er c’hanaouennoù breizhek.
Les chansons bretonnes de tradition orale sont à la fois caractéristiques d’un patrimoine local marqué par une identité forte et porteuses de thèmes universels que l’on retrouve déclinés dans d’autres cultures.
Kanaouennoù Breizh an hengoun dre gomz zo heverk eus ur glad lec’hel merket gant un identelezh kreñv hag a zegas temoù hollvedel a vez kavet e meur a zoare e sevenadurioù all war un dro.
Il était un petit navire est devenu un standard du répertoire enfantin. 
Il était un petit navire zo deuet da vezañ ur standard e-touez kanaouennoù ar vugale.
Mais c'est avant tout une chanson de tradition orale dont de multiples variantes ont été collectées dans de nombreux pays d'Europe et d'Amérique.
Met ur ganaouenn eus an hengoun dre gomz eo a-raok pep tra. Dastumet ez eus bet adstummoù a-leizh anezhi e meur a vro en Europa hag en Amerika.
Autour d'un récit commun d'équipage perdu en mer qui tire à la courte paille pour savoir lequel d'entre eux sera mangé, chaque aire culturelle s’approprie la chanson et lui donne une ambiance particulière, des détails originaux et parfois une fin différente. 
Savet eo bet ar ganaouenn-se diwar-benn istor ur skipailh martoloded en argoll er mor, a denn ar blouzenn verr evit gouzout piv a vo debret en o zouez. Pep tachad sevenadurel a biaou ar ganaouenn-se hag a ro un aergelc’h dibar dezhi, gant munudoù divoutin, ha gant un dibenn disheñvel a-wechoù.
La chanson circule ainsi dans l’espace et le temps et oscille entre une thématique universelle et des particularités propres à chaque culture.
Ar ganaouenn-se a red evel-se en egor hag en amzer ha hoskellat a ra etre un tem hollvedel ha dibarderioù a denn da bep sevenadur.
Les complaintes historiques à caractère local
Ar gwerzioù istorel lec’hel o doare
Si certaines chansons bretonnes se rattachent à des thèmes universels, d'autres sont au contraire caractéristiques d’un patrimoine local. 
M’eo stag kanaouennoù breizhek zo ouzh temoù hollvedel, lod all, er c’hontrol, zo heverk eus ur glad lec’hel.
C'est notamment le cas de nombreuses complaintes historiques.
Evel-se emañ an traoù evit gwerzioù istorel a-leizh da skouer.
En Basse-Bretagne, les gwerzioù racontent des faits divers locaux et souvent tragiques qui ont réellement existé il y a plusieurs siècles. 
E Breizh-Izel e vez kontet er gwerzioù darvoudoù lec’hel liesseurt ha skrijus alies hag a oa c’hoarvezet e gwirionez meur a gantved zo.
Souvent très longues (parfois plusieurs dizaines de strophes), elles sont aussi très précises : elles citent les noms des personnes et les lieux où se déroulent les événements, elles décrivent les intrigues et les comportements. 
Alies e vezont hir-kenañ (meur a zek poz enno a-wechoù) ha resis-kenañ e vezont ivez : meneget e vez enno anvioù an dud hag al lec’hioù ma oa c’hoarvezet an darvoudoù, deskrivet e vez an iriennoù hag an emzalc’hioù enno.
Le répertoire de chansons françaises de Haute-Bretagne est habituellement moins précis que celui des gwerzioù et moins ancré dans un espace local clairement identifié. 
Ar c’hanaouennoù gallek eus Breizh-Uhel ne vezont ket ken resis hag ar gwerzioù peurliesañ ha ne vezont ket ken gwriziennet en un dachenn termenet sklaer ha splann.
Les histoires, plus courtes, contiennent des intrigues et des personnages stéréotypés, ce qui rend difficile leur rattachement à un événement spécifique. 
En istorioù, berroc’h, ez eus iriennoù ha tudennoù boutin, ar pezh a laka diaes stagañ anezho ouzh un darvoud dibar.
Cependant, ce répertoire contient aussi des complaintes historiques à caractère local en Haute-Bretagne, dont la plupart se rapportent à des faits plus récents que ceux relatés par les gwerzioù.
Gwerzioù istorel dezho perzhioù lec’hel, zo ivez e Breizh-Uhel, koulskoude. An darn vrasañ anezho a denn da zarvoudoù nevesoc’h eget ar re a vez danevellet gant ar gwerzioù.
Quimperlé en chanson… ou la chanson des métamorphoses
Kanaouenn Kemperle… pe kanaouenn an treuzfurmadurioù
Depuis le répertoire universel jusqu’à celui de Quimperlé, le prisme s’est resserré. 
Eus an doniaoueg hollvedel da hini Kemperle ez eo bihanaet an dachenn.
Toutefois, la chanson quimperloise ici choisie reprend un thème international !
Ar ganaouenn eus Kemperle amañ, koulskoude, a adkemer un tem etrebroadel !
J’ai une bonne amie à Quimperlé a été un véritable tube dans les années 1960. 
J’ai une bonne amie à Quimperlé zo ur ganaouenn he doa graet berzh-kaer er bloavezhioù 1960.
Entendue régulièrement sur les ondes de Radio-Quimerc’h, sortie en 45 tours, cette chanson a fait la tournée des bals populaires en France.
Ar ganaouenn-se, bet klevet ingal war gwagennoù Radio-Kimerc’h hag embannet war ur bladenn 45 tro, a oa brudet-kaer er balioù pobl e Frañs.
Largement diffusée, elle fait, par exemple, aujourd’hui partie du répertoire de chorales au Québec. 
Hounnezh, skignet a-vras, zo deuet hiziv an deiz da vezañ ul lodenn eus toniaoueg lazoù-kanañ eus Kebek.
Sur internet, on en trouve aussi des tablatures pour accordéon diatonique, avec des démonstrations sur You Tube. 
War ar Genrouedad e vez kavet taolennadurioù evit an akordeoñs diatonek ivez, ha videoioù diskouez war You Tube.
Cette chanson - dont il existe aussi des versions en langue bretonne - se rattache en fait à un thème international de la tradition orale, celui des métamorphoses, bien connu dans toute l’Europe et en Amérique du Nord. 
Ar ganaouenn-se – zo stummoù brezhonek anezhi ivez – zo stag ouzh un tem etrebroadel eus an hengoun dre gomz, hini an treuzfurmadurioù, anavezet-kaer en Europa a-bezh hag e norzh Amerika.
Elle évoque les transformations surnaturelles et poétiques que se propose de réaliser une belle refusant les avances d’un galant.
Enni e vez komzet eus treuzfurmadurioù dreistnaturel ha barzhoniel a ginnig seveniñ ur goantenn, distaolet ur galant ganti.
La chanson, journal d’avant le journal
Ar c’hanaouennoù, kazetennoù a-raok ar c’hazetennoù
Les chansons portent souvent un regard sur l’actualité, qu’il soit amusé, étonné ou indigné. 
Gant ar c’hanaouennoù e vez taolet alies ur sell plijet, souezhet pe fumet, war ar c’heleier.
Jusqu’à l’après Seconde Guerre mondiale, elles sont un outil de communication des nouvelles et des transformations de la société, notamment grâce à leur diffusion sous forme de feuilles volantes. 
Betek an eil Brezel-bed e oant binvioù evit reiñ da c’houzout d’an dud ar c’heleier ha treuzfurmadurioù ar gevredigezh, dre ar follennoù-nij a veze dasparzhet dreist-holl.
Présentes dès le 17e siècle, où elles sont alors à caractère essentiellement religieux, les feuilles volantes intègrent au cours du siècle suivant des sujets profanes. 
Ar follennoù-nij, a oa bet anezho adalek ar 17vet kantved, a veze embannet testennoù relijiel ar mare-se drezo dreist-holl. Er c’hantved war-lerc’h e oad krog da embann testennoù disakr.
Elles connaissent leur apogée au 19e siècle et dans la première moitié du 20e siècle. 
En o mog e oant bet en 19vet kantved hag en hanterenn gentañ eus an 20vet kantved.
En français et en breton, elles parlent aussi bien de faits divers locaux que d’actualités internationales et de nouveautés.
E galleg pe e brezhoneg e vez komzet enno ivez diwar-benn darvoudoù lec’hel liesseurt, eus keleier eus an estrenvro hag eus nevezentioù.
Ces chansons sur feuilles volantes, composées par des chanteurs populaires ou des semi-lettrés, sont éditées par des imprimeurs qui, pour certains, s’en font une spécialité. 
Ar c’hanaouennoù war follennoù-nij, savet gant kanerien bobl pe kanerien damzesket, a veze embannet gant moullerien hag a oa deuet lod anezho da vezañ arbennikaet war an dachenn-se.
Elles sont parfois signées ou restent anonymes. 
Sinet e vezent a-wechoù pe chom a raent dianav.
Elles sont ensuite diffusées par les compositeurs eux-mêmes ou par des colporteurs qui les chantent et les vendent aux foires et pardons. 
Goude-se e vezent skignet gant an aozerien o-unan pe gant marc’hadourien a gane hag a werzhe anezho er foarioù hag er pardonioù.
Électro, rock’n’roll, jazz et autres musiques expérimentales… 
Elektro, rock’n’roll, jazz ha muzikoù arnod all…
Toutes sortes de courants musicaux peuvent influencer aujourd’hui la chanson de tradition orale. 
An holl seurtoù luskadoù sonerezh a c’hall levezoniñ kanaouennoù an hengoun dre gomz hiziv an deiz.
Tout en restant fidèle à elle-même, la chanson de tradition orale peut être influencée par les courants de musique de plus en plus présents dans la société moderne. 
Gallout a ra kanaouennoù an hengoun dre gomz, en ur chom feal dezho o-unan, bezañ levezonet gant al luskadoù sonerezh zo muioc’h-mui anezho er gevredigezh vodern.
Il en résulte des rencontres musicales, des phénomènes de métissage.
Ac’hano e c’hoarvez emgavioù sonerezh, anadennoù kemmesk.
Des chanteurs de Haute et Basse-Bretagne s’associent à des musiciens venus d’autres horizons et proposent une nouvelle approche. 
Kanerien eus Breizh-Uhel ha Breizh-Izel a genlabour gant sonerien deuet eus endroioù all ha kinnig a reont un doare nevez da blediñ gant ar sonerezh.
C’est le cas d’Annie Ebrel et du musicien de jazz Ricardo Del Fra, de Denez Prigent et la musique électro, des accents funk du groupe gallo Kate Me, des projets menés par Erik Marchand avec Rodolphe Burger ou avec les tarafs roumains de Aidouks ou de Caransebes, pour ne citer que quelques exemples. 
E-giz-se emañ an traoù evit Annie Ebrel hag ar soner jazz Ricardo Del Fra, evit Denez Prigent hag ar sonerezh elektro, gant tonioù, liv funk warno, ar strollad gallaouek Kate me, ar raktresoù kaset gant Erik Marchand asambles gant Rodolphe Burger pe gant tarafoù roumanat Aidouks ha Caransebes, evit menegiñ un nebeud anvioù hepken.
Ces expériences sont très variées et elles ouvrent la chanson de tradition orale à d’autres publics.
Liesseurt-kenañ eo ar skiant-prenet ha digeriñ a ra kanaouennoù an hengoun dre gomz da dud all.
Où sont les frontières de la tradition ?
Pelec’h emañ harzoù an hengoun ?
La scène bretonne actuelle déborde de talents : Krismenn, Bertrand Ôbrée, Nolwen Korbell, Louis-Jacques Suignard, Kristen Nikolaz, IMG, pour ne citer qu’eux. 
War leurennoù Breizh a vremañ ez eus tud donezonet-kaer a-leizh : Krismenn, Bertrand Ôbrée, Nolwenn Korbell, Louis-Jacques Suignard, Kristen Nikolaz, IMG, hag ar sonerien hag ar ganerien all.
Comment distinguer la chanson de tradition orale de « la chanson bretonne » en général ? 
Penaos diforc’hañ kanaouennoù an hengoun dre gomz diouzh « ar c’hanaouennoù breizhek » dre vras ?
Certains artistes explorent d’autres formes de chansons en composant dans des styles différents de ceux proposés par le chant de tradition orale. 
Arzourien zo a glask sevel kanaouennoù en ur mod all ha war tonioù, sonaozet ganto, zo disheñvel o stiloù diouzh ar re kinniget gant kan an hengoun dre gomz.
Ils ont eu une pratique du chant traditionnel et, pour beaucoup, ils la poursuivent en parallèle. 
Pleustret o devez ar c’han hengounel hag, evit kalz anezho, e kendalc’hont ganti war un dro.
Ainsi, comme Krismenn, un chanteur de kan ha diskan peut aussi slamer, mais toujours en breton.
Setu perak e c’hall ur c’haner kan-ha-diskan, evel Krismenn, slamañ, met e brezhoneg bepred.
Ces artistes revendiquent en général un ancrage dans la tradition, mais s’en écartent, influencés par des formes plus récentes de la chanson à textes, souvent engagée.
Gant an arzourien-se e vez lavaret dre vras int gwriziennet en hengoun, met pellaat a reont dioutañ dre ma vezont levezonet gant ar stummoù nevesoc’h a gaver er c’hanaouennoù zo danvez enno, emouestlet alies.
Ils écrivent en breton ou en gallo, affirmant aussi l’importance de faire vivre leur langue.
Skrivañ a reont e brezhoneg pe e gallaoueg, o lakaat fraezh pegen pouezus eo dezho lakaat o yezh da vevañ.
Les directions sont multiples et invitent à s'interroger : qu'est-ce que la « chanson bretonne » aujourd'hui ? 
Hentoù prederiañ a-leizh zo ha gallout a reer en em c’houlenn : petra eo ar « c’hanaouennoù breizhek » hiziv ?
Comment tracer les frontières de la tradition orale ?
Penaos tresañ harzoù an hengoun dre gomz ?
Écrire des chansons dans le style traditionnel aujourd’hui
Skrivañ kanaouennoù en un doare hengounel hiziv an deiz
Marées noires, aménagement du territoire, conflits internationaux… 
Lanvoù du, terkañ an tiriad, dizemglevioù etre Stadoù…
Certains chanteurs composent des chansons nouvelles et souvent engagées sur des événements forts de l’actualité. 
Kanerien zo a sav kanaouennoù nevez hag emouestlet alies diwar-benn darvoudoù pouezus a vremañ.
Ils régénèrent ainsi la tradition en enrichissant le répertoire.
Evel-se e vez degaset traoù nevez ganto en hengoun en ur binvidikaat ar sac’h kanaouennoù.
La feuille volante a disparu, mais les chanteurs amateurs et professionnels en Bretagne continuent de composer des chansons nouvelles sur des événements forts de l’actualité, qui sont diffusées par de nouveaux médias (CD, radio, concerts, musique en ligne, etc.).
Ar follennoù-nij zo aet da netra, met kenderc’hel a ra kanerien amatour pe a vicher eus Breizh da sevel kanaouennoù nevez diwar-benn darvoudoù pouezus a vremañ. Skignet e vezont gant ar mediaoù nevez (CDoù, skingomz, sonadegoù, sonerezh enlinenn, h.a.).
Ils s’inspirent des mélodies et de la versification traditionnelles pour composer des textes ancrés dans le monde contemporain, bien souvent dans une optique de dénonciation de problèmes politiques et sociétaux. 
Awenet e vezont gant an tonioù hag ar gwerzaouiñ hengounel evit sevel testennoù gwriziennet mat er bed a vremañ, lies-mat gant ar c’hoant da ziskuliañ ar c’hudennoù politikel ha kevredigezhel.
Certaines chansons ont un tel succès qu’elles sont entrées dans la tradition orale et sont chantées par d’autres, comme Keleier Plogo de Denez Abernot dénonçant le projet de centrale nucléaire à Plogoff au tournant des années 1970-1980, l’une des chansons pionnières de ce type de répertoire. 
Berzh-kaer o deus graet ar c’hanaouennoù-se ken int aet tre en hengoun dre gomz ha ma vezont kanet gant tud all, evel Keleier Plogo gant Denez Abernot, a ziskuilh raktres kreizenn nukleel Plougoñ er bloavezhioù 1970-1980, unan eus ar c’hanaouennoù bet er penn a-raok er seurt toniaoueg-se.
Comment donner dans notre société une place au chant de tradition orale ?
Penaos reiñ ur plas da ganerezh an hengoun dre gomz en hor c’hevredigezh ?
Festivals, concours, randonnées chantées, joutes chantées, veillées, chant dans la ronde, etc. 
Festivalioù, kenstrivadegoù, troioù-bale o kanañ, kevezadegoù dre gan, beilhadegoù, kanañ e-barzh an dañsoù-tro, h.a.
De nombreuses initiatives permettent aujourd’hui à cette chanson de s’exprimer.
Gant taolioù intrudu a-leizh e c’haller reiñ ton d’ar seurt kanaouennoù.
Avec la transformation de la société ancienne, marquée en Basse-Bretagne par l’arrêt massif de la transmission familiale du breton dans la seconde moitié du 20e siècle, on aurait pu penser que la chanson de tradition orale allait disparaître. 
Abalamour d’ar cheñchamantoù bras c’hoarvezet er gevredigezh kozh, ar pezh zo c’hoarvezet e Breizh-Izel dreist-holl p’o doa paouezet tud a-leizh da dreuzkas ar brezhoneg er familhoù en eil hanterenn eus an 20vet kantved, hor bije gallet soñjal e vije aet an hengoun dre gomz da netra.
De fait, beaucoup de pratiques ont cessé : on ne se déplace plus à pied en chantant sur de longues distances, on ne chante plus en travaillant dans les champs, la télévision a accéléré la disparition des veillées de voisinage, etc.
E gwirionez ez eus bet paouezet gant kalz a bleustroù : ne ra ket mui an dud tammoù mat a hent war-droad en ur ganañ, ne vez ket mui kanet en ur labourat er parkeier, aet eo buan ar beilhadegoù gant an amezeien da netra abalamour d’ar skinwel, h.a.
Pourtant, de nouveaux espaces et de nouvelles pratiques donnent au répertoire traditionnel une place dans la société, en valorisant les chanteurs de toutes générations : les festivals et les concours créent de l'émulation, les ateliers de chant et les veillées se multiplient, etc.
Tachennoù ha pleustroù nevez, koulskoude, a ro d’ar c’hanaouennoù hengounel ur plas er gevredigezh, en ur dalvoudekaat ar ganerien a bep oad : ar festivalioù hag ar c’henstrivadegoù a laka helebini da sevel etre ar ganerien, muioc’h-mui a stalioù kanañ hag a veilhadegoù zo, ha kement zo.
Pourquoi chanter des chansons traditionnelles aujourd’hui ?
Perak kanañ kanaouennoù hengounel hiziv an deiz ?
La rencontre avec six chanteurs et chanteuses d’horizons différents, issus de milieux, de lieux et de générations variés, est l’occasion de se demander comment rester connecté au monde d’aujourd’hui tout en chantant des chansons de tradition orale, souvent anciennes.
En em gavet omp gant c’hwec’h a ganerien hag a ganerezed a bep doare, deuet eus metoù, lec’hioù ha remziadoù a bep seurt. Tro hon eus evel-se d’en em c’houlenn penaos chom liammet gant ar bed hiziv en ur genderc’hel da ganañ kanaouennoù an hengoun dre gomz, kanaouennoù kozh anezho alies.
Nous avons abordé avec eux les thèmes suivants : leur découverte et leur apprentissage de la chanson de tradition orale, les moments où ils chantent et ce qu’ils préfèrent interpréter, leur curiosité pour d’autres répertoires, la façon dont ils partagent ce plaisir et comment ils concilient vie moderne et chansons traditionnelles, etc.
Komzet hon eus asambles diwar-benn an temoù-mañ : penaos ha perak ez eo bet diskoachet ganto kanaouenn an hengoun dre gomz a vez kanet ganto ha perak e kanont anezhi, e peseurt mareoù e vez kanet ganto pe petra a gavont gwelloc’h kanañ, perak o deus c’hoant da ober anaoudegezh gant seurtoù kanaouennoù all, e peseurt doare e vez rannet ganto ar blijadur-se gant ar re all ha penaos e pledont war un dro gant ar vuhez vodern hag ar c’hanaouennoù hengounel, ha kement zo.
Leurs réponses révèlent que chacun a son approche personnelle, sa pratique, sa curiosité, ses envies de transmettre ou d’apprendre encore, d’expérimenter… 
Diskouez a ra o respontoù en deus pep hini e zoare dezhañ e-unan da blediñ ganto, e voazioù, e c’hoant da c’houzout, e c’hoantoù da dreuzkas pe da zeskiñ c’hoazh, da arnodiñ…
Chacun a son répertoire préféré qui le ramène à quelque chose d’intime que l’on peut percevoir, une expérience à partager par l’écoute, la danse, ou la réponse dans le chant…
Pep hini en deus e ganaouennoù muiañ-karet a ziskuilh un dra bennak anezhañ e-unan hag a c’haller merzout, ur skiant-prenet da rannañ dre ar selaou, an dañs, pe ar respont er c’han…
Du cantique au concert
Eus ar c’hantikoù d’ar sonadegoù
D’un genre particulier de la chanson de tradition orale, le cantique, à l’organisation de concert de musique profane, les chapelles sont témoins de l’évolution des pratiques.
Eus ar c’hantikoù, kanaouennoù an hengoun dre gomz dibar o doareoù, da aozadur ar sonadegoù sonerezh disakr :  test ar chapelioù eus emdroadur ar pleustroù.
Les cantiques, écrits en breton ou en français, servent à graver dans les esprits les fondements de la religion catholique et à faire l'éloge d'un saint patron. 
Ar c’hantikoù, skrivet e brezhoneg pe e galleg, a dalvez da sankañ diazezoù ar relijion gatolik e-barzh penn an dud ha da veuliñ ur patrom.
Diffusés oralement lors des cérémonies religieuses (missions d’évangélisation, fêtes patronales), ils représentent également une grande part des feuilles volantes vendues lors des missions, des foires ou des pardons. 
Skignet e vezont dre gomz pa vez lidoù relijiel (misionoù avielañ, gouelioù ar parrezioù). Al lodenn vrasañ eus ar follennoù-nij eo ivez ha gwerzhet e vezont pa vez misionoù, foarioù pe pardonioù.
Si certaines mélodies sont empruntées à des cantiques français, les textes se chantent aussi sur des airs profanes repris comme timbres.
Ma’z eus bet amprestet tonioù zo digant kantikoù gallek e vezont kanet ivez war tonioù disakr adkemeret evel timbroù.
Aujourd’hui, alors que les cantiques sont de moins en moins chantés, les chapelles et les églises qui leur sont a priori réservées se transforment à l’occasion en salles de concert, notamment de chant traditionnel. 
Dre ma vez kanet nebeutoc’h-nebeutañ a gantikoù hiziv an deiz e vez treuzfurmet ar chapelioù hag an ilizoù, a vez miret evito, dimp da c’houzout, e salioù sonadegoù pa vez ezhomm, dreist-holl evit ar c’han hengounel.
Cela permet de découvrir des lieux pourvus d’une bonne acoustique, qui sont souvent fermés ou que l’on ne fréquente pas dans le cadre de la pratique religieuse.
Evel-se e c’haller diskoachañ lec’hioù, m’eo mat ar glevedoniezh enno, a vez serret alies pe na zarempreder ket evit an oferenn.
Les carnets d'enquête du Quimperlois Théodore Hersart de la Villemarqué (1815-1895).
Karnedoù enklask ar C’hemperlead Théodore Hersart de la Villemarqué (1815-1895)
Ils lui servent a noter des chansons dès 1833 et sont la base de son recueil de chants populaires, le Barzaz-Breiz (1839, 1845 et 1867) qui inspire de nombreux collecteurs et chanteurs bretons. 
Talvezout a rejont dezhañ da notenniñ kanaouennoù adalek 1833 ha diazez e zastumad kanaouennoù pobl, ar Barzhaz Breizh (1839, 1845 ha 1867), e voent. A-leizh a zastumerien hag a ganerien a vo awenet gantañ e Breizh.
Donatien Laurent les retrouve et les étudie à partir de 1964.
Donatien Laurent en doa adkavet ha studiet ar c’harnedoù adalek 1964.
Premiers enregistrements sur rouleaux de cire, fin19e - début 20e siècle
Enrolladennoù kentañ war rolloù koar, dibenn 19vet - deroù 20vet kantved
Le phonographe de François Vallée (1860-1949)
Sonskriverez Frañsez Vallée (1860-1949)
Le linguiste du breton réalise des collectes de terrain de 1900 à 1910. 
Ar yezhoniour breizhat en doa dastumet war an dachenn eus 1900 da 1910.
Dans le domaine de la chanson, il enregistre 50 extraits interprétés par Marc'harid Fulup (1837-1909) sur 26 rouleaux de cire. 
War dachenn ar c’hanaouennoù en doa enrollet 50 tamm kanaouenn kanet gant Marc’harid Fulup (1837-1909) war 26 roll koar.
La révolution du Nagra, à partir des années 1950
Kemmoù bras degaset gant an Nagra, adalek ar bloavezhioù 1950
Ce magnétophone portatif et autonome (2 heures pour ce modèle unique) enregistre sur bandes magnétiques. 
Ar sonenroller hezoug hag emren-mañ (2 eurvezh evit an ardivink-mañ n’eus nemet ur skouerenn anezhañ) a enroll war vandennoù magnetek.
L’ethnologue Donatien Laurent se consacre au collectage de complaintes de Basse-Bretagne, dans le cadre de ses travaux au Centre de recherche bretonne et celtique de l'Université de Bretagne occidentale à Brest. 
Gouestlañ a ra an tudoniour Donatien Laurent e nerzh hag e amzer da zastum gwerzioù eus Breizh-Izel, e framm e labourioù e Kreizenn an enklaskoù breizhek ha keltiek e Skol-veur Breizh-Izel.
Le magnétophone à cassettes, à partir des années 1970
Sonenroller gant kasedigoù, adalek ar bloavezhioù 1970
Peu onéreux, petit et léger, ce type de magnétophone a permis le développement de la collecte. 
Gant ar seurt sonenroller-mañ, marc’had-mat, bihan ha skañv, ez eus bet gallet kas an dastum war-raok.
Celui-ci fut longtemps l’outil de l’ethnologue Fañch Postic qui travaille au Centre de recherche et de documentation sur la littérature orale du Manoir de Kernault, antenne du Centre de recherche bretonne et celtique.
An ardivink-mañ a voe benveg an tudoniour Fañch Postig a labour er Greizenn enklask ha teuliaouiñ war al lennegezh dre gomz e maner Kernod, ur skourr eus Kreizenn an enklaskoù breizhek ha keltiek.
Un enregistreur numérique, à partir des années 1990
Ur sonenroller niverel, adalek ar bloavezhioù 1990
Encore plus accessibles et simples d’utilisation, les enregistreurs numériques actuels permettent à tout un chacun de collecter, avec une qualité de son et une amplitude de stockage toujours plus importantes.
Gant ar sonenrollerioù niverel a vremañ, aesoc’h da brenañ c’hoazh hag eeun an implij anezho, e c’hall an holl dud dastum, gant ur c’halite son hag ur varregezh stokañ bepred brasoc’h.
Collection Chemins du patrimoine en Finistère
Dastumad Hent ar Glad e Penn-ar-Bed
Chantée par Mari an Drev
Kanet gant Mari an Drev
Collectée à Penmarc’h à la fin des années 1950 par René Hénaff
Dastumet e Penmarc’h e dibenn ar bloavezhioù 1950 gant René Henañ
Les versions en langue bretonne se caractérisent par un accent religieux et tragique : au moment de tirer à la courte paille, les marins perdus en mer aperçoivent la terre de Babylone et une procession d'enterrement. 
Heverk eo an doareoù brezhonek gant ar pouez roet d’an temoù relijiel ha skrijus : d’ar mare tennañ ar blouzenn verr e wel ar vartoloded kollet er mor douar Babilon gant tud oc’h ober tro ar vered da-geñver un douaridigezh. Mervel a rejont holl d’ar mare ma touarjont.
Ils meurent tous au moment où ils mettent pied à terre.
Mammenn Dastum, NUM-30056
Source Dastum, NUM-30056
Tennad … diwar ur pad hollek a …
Chantée par Elizabete Ferreira Barbosa
Kanet gant Elizabete Ferreira Barbosa
Collectée au Brésil (région du Paraíba) en 1995 par Altimar de Alencar Pimentel, Roberto Emerson Câmera Benjamim et Bráulio do Nascimento
Dastumet e Brazil (Rannvro Paraíba) e 1995 gant Altimar de Alencar Pimentel, Roberto Emerson Câmera Benjamim ha Bráulio do Nascimento
Les versions portugaises et brésiliennes se rapportent à l'errance du navire portugais Nau Catrineta (Belle Catherine) sur la route du Brésil ou de l'Orient, en 1565, suite à une attaque corsaire. 
An doareoù portugalat ha braziliat a denn da istor ur vag portugalat Nau Catrineta (Katell Gaer) zo o kantren war an hent a gas da Vrazil pe da vroioù ar sav-heol, e 1565, goude ma oa bet taget gant kourserien.
L'équipage affamé finit par aborder sur la terre ferme.
Ar skipailh marnaoniet a zeuas a-benn da zont en aod.
Chantée par Ane Marie Hansen
Kanet gant Ane Marie Hansen
Collectée au Danemark (île de Fionie) en 1909 par Hakon Grüner-Nielsen
Dastumet e Danmark (Enez Fyn) e 1909 gant Hakon Grüner-Nielsen
Collection Dansk Folkemindesamling
Dastumad Dansk Folkemindesamling
Dans les versions danoises, norvégiennes et islandaises, le navire transporte le roi de Babylone. 
En doareoù danat, norvegat hag islandat eus ar ganaouenn-mañ emañ roue Babilon e bourzh al lestr.
Lorsque l'équipage affamé décide de tirer à la courte-paille, le capitaine se dévoue. 
Pa ziviz ar skipailh marnaoniet tennañ ar blouzenn verr en em ro ar c’habiten.
Son corps est découpé en morceaux et est bel et bien mangé.
Troc’hañ a reer e gorf a-dammoù ha debret eo da-heul..
Extrait du disque Steady as she goes (Collector records), 1976
Tennet eus ar bladenn Steady as she goes (Collector records), 1976
En Angleterre, cette chanson fait partie des répertoires interprétés au temps de la marine à voile (les sea shanties). 
E Bro-Saoz ez a ar ganaouenn-se d’ober ul lodenn eus ar sac’had kanaouennoù a veze kanet da vare ar verdeadurezh dre lien (sea shanties).
Le marin tiré au sort à la courte paille est sauvé puisque l’équipage aperçoit les côtes d’Angleterre et se réjouit de bientôt retrouver les plaisirs de l’amour et de la boisson.
Saveteet eo ar martolod tennet d’ar sord gant ar blouzenn verr peogwir e wel ar skipailh aodoù Bro-Saoz ha laouen eo oc’h adkavout plijadurioù ar garantez hag an evajoù.
Chantée par Elita, Mary et Ella Hoffpauir
Kanet gant Elita, Mary hag Ella Hoffpauir
Collectée par Alan Lomax en Louisiane (Etats-Unis) en 1934
Dastumet gant Alan Lomax e Louiziana (Stadoù-Unanet) e 1934
La chanson s’est diffusée dans toute la francophonie et elle prend ici des accents et un swing cajuns. 
Skignet eo bet ar ganaouenn en holl vroioù gallek hag amañ e kemer stummoù hag ur swing kajun.
Elle se termine joyeusement, puisque les marins, après avoir tiré à la courte paille, aperçoivent la terre ferme et rentrent chez eux.
Echuiñ a ra en un doare drant peogwir e wel ar vartoloded an douar bras ha distreiñ a reont d’ar gêr, goude bezañ tennet ar blouzenn verr.
Ifig Troadeg réinterprète en 1989 la version collectée auprès de Marc'harit Fulup en 1900.
Ifig Troadeg a gan a-nevez e 1989 an doare dastumet digant Marc’harid Fulup e 1900.
La chanson, qui a beaucoup intéressé les collecteurs du fait de son ancienneté, compile des événements qui se sont déroulés pendant deux sièges de la ville, l'un en 1489 (guerre entre le duché de Bretagne et la France) et l'autre en 1591 (guerres de la Ligue, entre partisans et opposants d'Henri IV).
Ar ganaouenn, zo bet dedennet kalz an dastumerien ganti dre ma’z eo-hi kozh, zo danevellet enni darvoudoù zo c’hoarvezet e-pad div seziz a oa bet lakaet war kêr, an eil e 1489 (brezel etre dugelezh Breizh ha Frañs) hag eben e 1591 (brezel an Hêrezh, etre an dud a-du gant Herri IV hag an dud a-enep dezhañ).
CD Aux sources du Barzaz-Breiz (Dastum/ArMen), 1989
CD Aux sources du Barzaz-Breiz (Dastum/ArMen), 1989
La mort du marquis de Pontcallec
Marv markiz Pontkalleg
Véronique Broussot, collectée par Donatien Laurent, vers 1960, à Kernascléden, tout près de Berné où vécut le marquis.
Véronique Broussot, dastumet gant Donatien Laurent, war-dro 1960, e Kernaskledenn, e-kichenik Berne ma vevas ar markiz.
En 1720, plusieurs nobles qui ont comploté contre le Régent sont arrêtés, jugés et décapités à Nantes. 
E 1720 e oa bet harzet, barnet ha dibennet meur a noblañs e Naoned dre m’o doa kavailhet a-enep al Lezroue.
Parmi eux se trouve le marquis de Pontcallec, qui s’était refugié au presbytère de Lignol avant d’être dénoncé. 
Ar markiz Pontkalleg, a oa en o zouez, en doa kavet repu e presbital an Ignol a-raok bezañ flatret.
CD du livre Le marquis et le Régent, Joël Cornette (Tallandier/Dastum), 2008
CD gant al levr Le marquis et le Régent, Joël Cornette (Tallandier/Dastum), 2008